Enoch Godongwana

Enoch Godongwana (gebore 9 Junie 1957) is 'n Suid-Afrikaanse politikus wat sedert Augustus 2021 as die Minister van Finansies van Suid-Afrika in die kabinet van President Cyril Ramaphosa dien. Hy is ook die voormalige hoof van die African National Congress se subkomitee vir ekonomiese transformasie in hul nasionale uitvoerende komitee (NUK).

Vroeë lewe en opvoeding 
Godongwana is in Kala in die Oos-Kaap gebore en het aan St John's College in Mthatha gematrikuleer. Hy het in 1998 'n MSc-graad in finansiële ekonomie aan die Universiteit van Londen verwerf.

Canyon Springs Investments 12 
Godongwana was voorsitter van Canyon Springs Investments 12, 'n dopmaatskappy waarin hy 50% saam met sy vrou besit het. Daar is bevind dat Canyon Springs van 2007 tot 2011 betrokke was by bedrog teen klerefabriekwerkers van R100 miljoen van hul pensioenfondsgeld. Godongwana se salaris van R1,5 miljoen is getrek uit geld wat die Southern African Clothing and Textile Workers' Union (Sactwu) aan die maatskappy geleen het, hierdie geleende geld is nooit aan die vakbond terugbetaal nie. Hy beweer dat hy onbewus was van die maatskappy se geldbronne.

Bedrogsake is geopen teen Richard Kawie en Sam Buthelezi, ander mede-eienaars van Canyons Springs Investment 12, omdat hulle nie die vakbond se lening terugbetaal het nie.

Politieke loopbaan 
Godongwana was vanaf 1979 'n vakbondverteenwoordiger vir die Metal and Allied Workers Union MAWU. Hy het van 1993 tot 1996 algemene sekretaris van die National Union of Metalworkers of South Africa (NUMSA) geword,  en het van 1992 tot 1997 op COSATU se Uitvoerende en Sentrale Komitees gedien.

Hy het van 2009 tot 2012 as adjunkminister van openbare ondernemings en adjunkminister van ekonomiese ontwikkeling in die regering van president Jacob Zuma gedien. Hy het bedank nadat die Canyon Springs Investments-saak deur nuusblaaie onthul is.

Eksterne skakels

Verwysings 

Geboortes in 1957
Lewende mense
Politici van die African National Congress
Suid-Afrikaanse ministers van finansies
Suid-Afrikaanse ekonome